വായില് കടിച്ച്പിടിച്ച പിന് അബദ്ധത്തില് വിഴുങ്ങി ആമാശയത്തില് തറച്ച പിന് സര്ജറി കൂടാതെ പുറത്തെടുത്തു പെരിന്തല്മണ്ണ: ആമാശയത്തില് കുടുങ്ങിയ പിന് സര്ജറി കൂടാതെ പുറത്തെടുത്തു. തമിഴ്നാട് ഗൂഡല്ലൂര് സ്വദേശിനിയായ 12 വയസ്സുകാരിയാണ് മഫ്ത്ത ധരിക്കുന്നതിനിടെ വായില് കടിച്ച്പിടിച്ച പിന് അബദ്ധത്തില് വിഴുങ്ങിയത്.സ്വകാര്യ ആശുപത്രിയില് പ്രവേശിപ്പിച്ചതിനെ തുടര്ന്ന്, തുടര് ചികത്സക്ക് പെരിന്തല്മണ്ണ കിംസ് അല്ശിഫയിലെത്തിച്ചു. എക്സ് റേ പരിശോധനയില് ആമാശയത്തില് പിന് തറച്ചതായി കണ്ടെത്തി. ഗ്യാസ്ട്രോ എന്ററോളജി വിഭാഗം മേധാവി ഡോ. സജു സേവ്യര്, ഗ്യാസ്ട്രോ എന്ററോളജിസ്റ്റ് ഡോ. ബിപിന്, ഡോ. സാജന് എന്നിവരുടെ നേതൃത്വത്തില് സര്ജറി കൂടാതെ എേന്റാസ്കോപിക് വഴി പിന് പുറത്തെടുത്തു.